open-index/open-wikipedia-markdown huggingface dataset:
கோலா சிலாங்கூர் மாவட்டம்

**கோலா சிலாங்கூர் மாவட்டம்** என்பது (மலாய்: *Daerah Kuala Selangor*; ஆங்கிலம்: *Kuala Selangor District*; சீனம்: 瓜拉雪兰莪县) மலேசியா, சிலாங்கூர் மாநிலத்தில் உள்ள ஒரு மாவட்டம்.

இந்த மாவட்டத்திற்கு வடக்கில் சபாக் பெர்ணம் மாவட்டம்; மேற்கில் உலு சிலாங்கூர் மாவட்டம்; & கோம்பாக் மாவட்டம்; தென் மேற்கில் பெட்டாலிங் மாவட்டம்; தெற்கில் கிள்ளான் மாவட்டம்; ஆகிய மாவட்டங்கள் உள்ளன.

கோலா சிலாங்கூர் மாவட்டத்தின் முக்கிய நகரங்கள்: தஞ்சோங் காராங்; கோலா சிலாங்கூர். இந்த மாவட்டத்தின் முக்கிய நகரம் கோலா சிலாங்கூர் ஆகும்.

இந்த மாவட்டத்தைக் **கோலா சிலாங்கூர் பிரிவு**; **தஞ்சோங் காராங் பிரிவு**; என இரு பிரிவுகளாக சிலாங்கூர் ஆறு பிரிக்கின்றது. சிலாங்கூர் ஆறு இந்த மாவட்டத்தை ஊடுருவிச் செல்வதால் அந்த ஆற்றின் பெயரே கோலா சிலாங்கூர் நகரத்திற்கும் மாவட்டத்திற்கும் வைக்கப்பட்டு உள்ளது.

## நிர்வாகப் பகுதிகள்
கோலா சிலாங்கூர் மாவட்டம், கோலா சிலாங்கூர் நகராட்சி மன்றத்தால் நிர்வாகம் செய்யப் படுகிறது.

### கோலா சிலாங்கூர் மாவட்டத்தில் உள்ள முக்கிம்கள்
# அப்பி அப்பி *(Api-Api)*
# பெஸ்தாரி ஜெயா *(Bestari Jaya)*
# உஜோங் பெர்மாத்தாங் *(Hujong Permatang)*
# உலு திங்கி *(Hulu Tinggi)*
# ஈஜோக் *(Ijok)*
# ஜெராம் (கோலா சிலாங்கூர்) *(Jeram)*
# கோலா சிலாங்கூர் *(Kuala Selangor)*
# பாசாங்கான் *(Pasangan)*
# தஞ்சோங் காராங் *(Tanjung Karang)*

## மலேசிய நாடாளுமன்றம்
### 2018-ஆம் ஆண்டு பொதுத் தேர்தல்

மலேசிய நாடாளுமன்றத்தின் மக்களவையில் (டேவான் ராக்யாட்) கோலா சிலாங்கூர் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.

2018 மார்ச் 30-ஆம் தேதி நடந்த பொதுத் தேர்தலில் சுங்கை பூலோ நாடாளுமன்றத் தொகுயில் சிவராசா ராசையா என்பவர்  பாக்காத்தான் ஹரப்பான் (பி.கே.ஆர்) கட்சியின் சார்பில் போட்டியிட்டு வெற்றி பெற்றார்.

இந்தத் தொகுதியில் மலாய்க்காரர்கள் 65.33%. சீனர்கள் 21.64%. இந்தியர்கள் 10.72%
இதர இனத்தவர் 2.32%.

90,707 வாக்காளர்கள் கொண்ட இந்தத் தொகுதியில் 77,951 வாக்காளர்கள் வாக்கு அளித்தனர். 26,634 வாக்குப் பெரும்பான்மையில் சிவராசா ராசையா வெற்றி பெற்றார்.

## சிலாங்கூர் மாநிலச் சட்டமன்றம்
### 2018-ஆம் ஆண்டு பொதுத் தேர்தல்
சிலாங்கூர் மாநிலச் சட்டமன்றத்தில் கோலா சிலாங்கூர் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.

## சிலாங்கூர் மாநிலத்தில் உள்ள மாவட்டங்கள்
* **[[கோம்பாக் மாவட்டம்]]** 
* **[[உலு லங்காட் மாவட்டம்]]** 
* **[[உலு சிலாங்கூர் மாவட்டம்]]**
* **[[கிள்ளான் மாவட்டம்]]**
* **[[கோலா லங்காட் மாவட்டம்]]**
* **கோலா சிலாங்கூர் மாவட்டம்**
* **[[பெட்டாலிங் மாவட்டம்]]** 
* **[[சபாக் பெர்ணம் மாவட்டம்]]**
* **[[சிப்பாங் மாவட்டம்]]**

## கோலா சிலாங்கூர் மாவட்டத்தில் உள்ள தமிழ்ப்பள்ளிகள்
கோலா சிலாங்கூர் மாவட்டத்தில் 17 தமிழ்ப்பள்ளிகள் உள்ளன. 1,676 மாணவர்கள் பயில்கிறார்கள். 221 ஆசிரியர்கள் பணியாற்றுகிறார்கள். மலேசியாவில் அதிகமான தமிழ்ப்பள்ளிகள் உள்ள மாநிலங்களில் இந்த மாநிலமும் ஒன்றாகும்.

## மேற்கோள்கள்

## வெளி இணைப்புகள்

பகுப்பு:சிலாங்கூரின் மாவட்டங்கள்‎
கிளினோடாரசசு

***கிளினோடாரசசு*** (*Clinotarsus*) என்பது இரானிடே பேரினத்தினைச் சார்ந்த தவளைச் சிற்றினமாகும். இந்த சிற்றினம் இந்தியா மற்றும் தென்கிழக்காசியாவில் காணப்படுகின்றது.

## சிற்றினங்கள்
*கிளினோடாரசசு* பேரினத்தில் மூன்று சிற்றினங்கள் அங்கீகரிக்கப்பட்டுள்ளன:

## மேற்கோள்கள்
இலங்கையின் நீண்ட வால் மூஞ்சுறு

**இலங்கையின் நீண்ட வால் மூஞ்சுறு** (*Sri Lankan long-tailed shrew*)(*குரோசிடுரா மையா*) என்பது சொரிசிடே குடும்பத்தில் உள்ள பாலூட்டி சிற்றினமாகும். இது இலங்கையில் மட்டும் காணப்படும் அகணிய உயிரி ஆகும். இலங்கையில் சிங்கள மொழியில் ශ්රී ලංකා කුනු හික් මීයා என அறியப்படுகிறது. வாழிட இழப்பு பெரும் அச்சுறுத்தலாக உள்ளது.

## விளக்கம்
தலை மற்றும் உடல் நீளம் 7 முதல் 8.5 செ. மீ. வரையும், வாலின் நீளம் 9 முதல் 10 செ. மீ. வரையும் இருக்கும். முடியின் அடிப்பகுதி சாம்பல் நிறத்துடன் மேலே பழுப்பு நிறமாகவும், கீழே சற்று இலகுவாகவும் இருக்கும். வால் பழுப்பு நிறமானது, உடலை விட நீளமானது.

## மேற்கோள்கள்

பகுப்பு:இலங்கை முலையூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பேயல்மாரி

**பேயல்மாரி** (*Peyalmari*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643643. இது மாங்கரை ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், பென்னாகரத்தில் இருந்து 4 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள்  1,873, மொத்த மக்கள் தொகைகள் 7,676,. இதில் 3,978 ஆண்களும், 3,698 பெண்களும் அடங்குவர்.

## ஊரில் உள்ள கோயில்கள்
* பேயல்மாரி பட்டாளம்மன் கோயில்
* பேயல் மாரி சிவலிங்க சாமி கோயில்
* பேயல் மாரி மாரியம்மன் கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
காசுமீர ஈப்பிடிப்பான்

**காசுமீர ஈப்பிடிப்பான்** (*Kashmir flycatcher*)*(பைசெடுலா சூப்ருப்ரா)* என்பது பழைய உலக ஈப்பிடிப்பான் குடும்பத்தின் குருவிச் சிற்றினம் ஆகும். ஒரு காலத்தில் இதனை செம்மார்பு ஈப்பிடிப்பானின் (*பைசெடுலா பர்வா)* துணையினமாகக் கருதினர்.

இது இந்தியத் துணைக்கண்டத்தின் காஷ்மீர் பகுதியில் வடமேற்கு இமயமலையில் இனப்பெருக்கம் செய்யும் பூச்சி உண்ணும் இனமாகும். இது  குளிர்காலத்தில் இலங்கையின் மைய மலைப்பகுதிக்கும் இந்தியாவில் மேற்குத் தொடர்ச்சி மலைக்கும் வலசைப்போகின்றது. .
[இடது|thumb| காசுமீர ஈப்பிடிப்பான், [ஊட்டி, தமிழ்நாடு, இந்தியா]]
காசுமீர ஈப்பிடிப்பான் அடர்ந்த அடிமரங்கள் கொண்ட இலையுதிர் காடுகளில் இனப்பெருக்கம் செய்து, மரத்தின் துளையில் கூடு கட்டுகிறது. பெண் பறவை முட்டைகளை அடைகாக்கின்றன. பொதுவாக இவை 3 முதல் 5 முட்டை வரை இடுகிறது. பொதுவாக 750 மீட்டருக்கு உயரத்திற்கு மேல் உள்ள தோட்டங்கள், தேயிலைத் தோட்டங்கள், காடுகளின் விளிம்புகள் மற்றும் வனப்பகுதிகளில் உள்ள திறந்தவெளிப் பகுதிகளில் குளிர்காலத்தில் வலசைப் போகின்றது.

பெரும்பாலான பறவைகள் செப்டம்பரில் இனப்பெருக்கம் செய்யும் இடங்களை விட்டு வெளியேறி, அக்டோபரில் இலங்கைக்கு வந்து, மார்ச் மாத இறுதியில் மீண்டும் புறப்பட்டுச் செல்லும். நுவரெலியாவில் உள்ள விக்டோரியா பூங்கா இந்த அரிய வகைகளைப் பார்க்கச் சிறந்த இடங்களில் ஒன்றாகும்.

இந்த இனம் 13 செ. மீ.  நீளம் வரை வளரக்கூடியது. இதன் உருவம் சிறிய சிவப்பு-மார்பக ஈப்பிடிப்பானை ஒத்திருக்கிறது. ஆண், சாம்பல்-பழுப்பு நிற முதுகு, ஆரஞ்சு-சிவப்பு தொண்டை, மார்பகம் மற்றும் பக்கவாட்டுகள், தொண்டை மற்றும் மார்பகத்தின் மீது கறுப்பு விளிம்புடன் காணப்படும். பெண் மற்றும் முதல்-குளிர்காலப் பறவைகளின் மேல்பகுதிகள் சற்று பழுப்பு நிறமாக இருக்கும். மேலும் கீழ்ப்பகுதியின் சிவப்பு நிறமானது இளஞ்சிவப்பு நிறத்தில் உள்ளது.

செந்தொண்டை ஈப்பிடிப்பானின் ஆண், *பைசெடுலா அல்பிசில்லா*, சிவப்பு-ஆரஞ்சு நிறத் தொண்டை மற்றும் மார்பக பகுதியினை, கருப்பு நிற விளிம்பு இல்லாமல் உள்ளது.

இதனுடைய ஓசை குறுகிய மெல்லிசையாக *ஸ்வீட்-ஈட் ஸ்வீட்-ஈட்-டிட்-ஹீ*, மற்றும் இதனுடைய அழைப்பு கீச்குரலில் *சக்*  என அமைந்துள்ளது.

இதனுடைய எண்ணிக்கை குறைந்து வருவதாலும், இனப்பெருக்க பரம்பல் குறைவாக இருப்பதாலும் இது அபாயத்திற்குரியசிற்றினமாக உள்ளது. வணிக நோக்கில் மரங்கள் வெட்டியெடுக்கப்படுவதால், விவசாயம் மற்றும் கால்நடை மேய்ச்சல் காரணமாக இதனுடைய வாழிடம் துண்டுதுண்டுகளாகப் பிரிக்கப்பட்டுள்ளது. இதனுடைய எண்ணிக்கை தற்பொழுது 2,500 முதல் 10,000 வரை இருக்கலாம் என்று கருதப்படுகிறது.

## மேற்கோள்கள்

* *Birds of India* by Grimmett, Inskipp and Inskipp, 

## வெளி இணைப்புகள்

பகுப்பு:நேபாளப் பறவைகள்
பகுப்பு:பாக்கித்தானியப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:தெற்காசியப் பறவைகள்
பகுப்பு:இமயமலைப் பறவைகள்
தேவானந்த பரலி

**தேவானந்த பரலி**  (அசாமிய மொழி: দেৱানন্দ ভৰালি ,1883-1972) என்பவர் அசாமைச் சேர்ந்த ஒரு முன்னோடி மொழியியலாளர், எழுத்தாளர், மொழிபெயர்ப்பாளர், நாடக ஆசிரியர் ஆவார்.  இவர் *மிரி* என்ற புனைபெயரைப் பயன்படுத்தி பல கட்டுரைகளையும் எழுதியுள்ளார். இவர் 1883  சூனில் அசாமின் சிவசாகர் மாவட்டத்தில் இஷானந்த பரலிக்கு மகனாகப் பிறந்தார்.

## இலக்கிய வாழ்க்கை
பரலியின் படைப்புகள் ஆங்கிலம் மற்றும் அசாமி ஆகிய இரண்டு மொழிகளிலும் உள்ளன. அவரது முக்கிய படைப்புகளில் சில:

* *ஆசாமிய பாஷர் மௌலிக் பிகார் அரு சாஹித்யோர் சினகி* (অসমীয়া ভাষাৰ মৌলিক বিচাৰ আৰু সাহিত্যৰ চিনাকি), 1912 ல் வெளியிடப்பட்டது, 
* Assamese Grammar in English (1902),
* A Study of the Phonology and Vocabulary of Assamese Language  (1960). 
* சினா லூயிடேயா பாரே, பாரே (1972) 

இவர் "உஷா", "பன்ஹி" போன்ற அசாமிய இதழ்களில் தொடர்ந்து எழுதுபவர். சேக்ஸ்பியரின் "மக்பத்" நூலை முதன்முதலாக அசாமிய மொழியில் மொழிபெயர்த்தார்.

பரலியின் நாடகப் படைப்புகள் பின்வருமாறு:

* பீமதர்பா (ভীমদৰ্প), மக்பத்தின் சுருக்கப்பட்ட மொழிபெயர்ப்பு 1910 இல் வெளியிடப்பட்டது. 
* ஸ்ரீமான்டோ சங்கர் (শ্্ীমন্তশর) (1944)
* பிஹு (বিহু)

## குறிப்புகள்
 

## வெளி இணைப்புகள்

* AXAMIYĀ BHĀXĀR MOULIK BISĀR இன் ஆன்லைன் பதிப்பை archive.org இல் படிக்கவும்.
*  ராயல் ஆசியடிக் சொசைட்டியின் கிரேட் பிரிட்டன் மற்றும் அயர்லாந்தின் ராயல் ஆசியடிக் சொசைட்டியின் ஜர்னல்.
பகுப்பு:1972 இறப்புகள்
பகுப்பு:1883 பிறப்புகள்
பகுப்பு:சிவசாகர் மாவட்ட மக்கள்
அசுதிரகான் கானரசு

**அசுதிரகான் கானரசு** என்பது தங்க நாடோடிக் கூட்டம் சிதறுண்ட போது உருவான ஒரு தாதர் அரசு ஆகும். இது 15 மற்றும் 16ஆம் நூற்றாண்டுகளில் அமைந்திருந்தது. தற்போது உருசியாவில் உள்ள நகரான அசுதிரகானை சுற்றியுள்ள பகுதிகளில் வோல்கா ஆற்றின் வாய்ப்பகுதியில் அமைந்திருந்தது. இந்த கானரசின் கான்கள், செங்கிஸ் கானின் பேரனும் சூச்சியின் 13வது மகனுமாகிய தோகா தெமூரின் வழித்தோன்றல்கள் என தங்களைக் கூறினர்.

## ஆதாரங்கள்

* Henry Hoyle Howorth (1880) *History of the Mongols*, part 2, pp. 349–362.
* Allen J. Frank (2009) *Cambridge History of Inner Asia*, pp. 253–255.

பகுப்பு:ஆசியாவின் முன்னாள் நாடுகள்
சோ. செல்வநாயகம்

பேராசிரியர் **சோமசுந்தரம் செல்வநாயகம்** (28 மே 1932 &ndash; 23 மே 1979) என்பவர் இலங்கைத் தமிழ் புவியியலாளர், கல்வியாளர் மற்றும் யாழ்ப்பாணப் பல்கலைக்கழகத்தில் புவியியல் துறையின் தலைவர் ஆவார்.

## ஆரம்ப கால வாழ்க்கை
செல்வநாயகம் 1932. மே. 28 அன்று பிறந்தார். யாழ்ப்பாணம் இந்துக் கல்லூரியிலும் கொழும்பு சாகிரா கல்லூரியிலும் கல்வி பயின்றார். இவர் 1953 இல் பேராதனை இலங்கைப் பல்கலைக்கழகத்தில் சேர்ந்தார், 1957 இல் புவியியலில் இளங்கலை ஹானர்ஸ் பட்டம் பெற்றார்.

## தொழில்
படிப்பை முடித்த செல்வநாயகம் அரச கரும மொழிகள் திணைக்களத்தில் (ஆட்சி மொழிகள் துறை) சிறிது காலம் பணியாற்றினார். பின்னர் அவர் 1951 இல் பேராதனை இலங்கைப் பல்கலைக்கழகத்தில் உதவி விரிவுரையாளராகச் சேர்ந்தார். இவர் 1961 அக்டோபரில் இலண்டன் பொருளியல் பள்ளியில் (எல்.எஸ்.இ) முதுகலை படிப்பிற்காக சேர்ந்து எம்ஏ பட்டம் பெற்றார். இவர் தனது ஆராய்ச்சியைத் தொடர 1970 இல் எல்.எஸ்.இக்குத் திரும்பினார், 1971 ஆகத்தில் முனைவர் பட்டம் பெற்றார்.

செல்வநாயகம் அகமது பெல்லோ பல்கலைக்கழகத்தின் புவியியல் துறையில் மூத்த விரிவுரையாளராக 1974 இல் சேர்ந்தார். இவர் இலங்கைப் பல்கலைக்கழகத்தில் (யாழ்ப்பாண வளாகம்) புவியியல் துறையின் தலைவராக நியமிக்கப்பட்ட பின்னர்  1977 ஆகத்தில் அகமது பெல்லோவை விட்டு வெளியேறினார்.

செல்வநாயகம் ராயல் ஜியோகிராஃபிக்கல் சொசைட்டியின் உறுப்பினராக இருந்தார் . அவர் மே 1979 23 அன்று இறந்தார் 

## குறிப்புகள்

பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:1979 இறப்புகள்
பகுப்பு:1932 பிறப்புகள்
அந்தோணி செல்வநாயகம்

**அந்தோணி செல்வநாயகம்** (*Antony Selvanayagam*) என்பவர் மலேசியாவின் பினாங்கு மறைமாவட்டத்தின் அருட்தந்தையர் ஆவார். கோலாலம்பூரின் 2வது பேராயராக கோலாலம்பூர் உயர்மறைமாவட்டத்திற்கு இவரது முன்னோடி பிசப் அந்தோனி சோட்டர் பெர்னாண்டஸ் இடமாற்றம் செய்யப்பட்ட பின்னர் இவர் பினாங்கின் 4வது பிசப்பாக  போப் இரண்டாம் ஜான் பால் அவர்களால் தேர்ந்தெடுக்கப்பட்டார். 1980-1983 வரை, இவர் கோலாலம்பூர் மறைமாவட்டத்தில் துணை ஆயராக இருந்தார். முதுமை காரணமாக 2012 இல் ஓய்வு பெற்றார், இவருக்குப் பிறகு எம்.எஸ்.ஜி.ஆர். பினாங்கின் புதிய பிஷப்பாக செபாஸ்டியன் பிரான்சிஸ் நியமிக்கப்பட்டார். இவர் தேவாலயத்தின் எக்குமெனிசம் மற்றும் சமயங்களுக்கு இடையேயான விவகாரங்களுக்கான ஆணையத்தின் தலைவராகப் பணியாற்றினார்.

## வெளி இணைப்புகள்

* Catholic-Hierarchy.org

## குறிப்புகள்

பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
பகுப்பு:பினாங்கு மக்கள்
பகுப்பு:வாழும் மக்கள்
பகுப்பு:1935 பிறப்புகள்
பெல்லாரி ராகவா

**பெல்லாரி இராகவா** (*Bellary Raghava*;  2 ஆகத்து 1880 - 16 ஏப்ரல் 1946) தாடிபத்ரி ராகவாச்சாரியுலு என்ற இயற்பெயரால் அறியப்படும் இவர் ஓர் இந்திய நாடக ஆசிரியரும், நடிகரும் ஆவார். இவர் முக்கியமாக தெலுங்கு நாடகத்திலும், திரைப்படத்திலும் தனது படைப்புகளுக்கு பெயர் பெற்றவர். இவரது மாமா தர்மவரம் இராமகிருஷ்ணமாச்சாரியலு தெலுங்கில் ஒரு முன்னோடி நாடக ஆசிரியராக இருந்தார். மேலும் இவரை மேடைக்கு அறிமுகப்படுத்தினார். இராகவா பெல்லாரியைச் சேர்ந்த மற்றொரு நாடக ஆசிரியரான கோலாச்சலம் சீனிவாச ராவ் என்பவருடன் நெருங்கிய தொடர்பு கொண்டிருந்தார். சரோஜினி கொப்பரபு, பத்மாவதி கொம்முரி, அன்னபூர்ணா காக்கிநாடா போன்ற பெண் கலைஞர்களும் வாசுதேவராவ் கே.எஸ்., அப்பாராவ் பசவராஜு, பண்டா கனகலிங்கேசுவர ராவ் போன்ற ஆண் கலைஞர்களும் இவரது மாணவர்களில் அடங்குவர் .

## ஆரம்ப கால வாழ்க்கை
இராகவா, பெல்லாரி உயர்நிலைப் பள்ளியிலும், சென்னை கிறிஸ்தவக் கல்லூரியிலும் படித்தார். 1905இல் சென்னை சட்டக் கல்லூரியில் பட்டம் பெற்ற பிறகு சட்டப் பயிற்சி செய்தார். 12 வயதில், இவர் பெல்லாரியில் ஷேக்ஸ்பியர் சங்கத்தை நிறுவி, வில்லியம் சேக்சுபியரின் நாடகங்களில் நடித்தார். பெங்களூரில் சீகோலாச்சலம் சீனிவாச ராவவின் "சுமனோகரம்" என்ற நாடகக் குழுவில் பல்வேறு நாடகங்களில் முக்கிய கதாபாத்திரங்களில் நடித்தார். 1909இல் பெங்களூரில் அமெச்சூர் நாடக சங்கத்தை நிறுவினார்.

## திரைப்படம்
1936 இல், எச்.எம். ரெட்டியின் *திரௌபதி மான சம்ரட்சனம்,* என்ற நாடகத்தில் இராகவா துரியோதனனாக நடித்தார். பின்னர் இவர் *ரைத்து பிட்டா* (1939), *சண்டிகா* (1940)  ஆகிய திரைப்படங்களில் தோன்றினார். மேலும் விமர்சன ரீதியான பாராட்டையும் பெற்றார்.

## இறப்பு
இராகவா ஏப்ரல் 16, 1946 இல் இறந்தார். *பல்லாரி ராகவ புரஸ்காரம்* விருது இவரது நினைவாக நிறுவப்பட்டது. நாடகங்களிலும், திரைப்படங்களிலும் பங்களித்த திறமையான கலைஞர்களுக்கு இது வழங்கப்படுகிறது.  1981இல், இவரது நினைவாக ஒரு அஞ்சல் தலை வெளியிடப்பட்டது.

## சான்றுகள்

பகுப்பு:தெலுங்குத் திரைப்பட நடிகர்கள்
பகுப்பு:அனந்தபூர் மாவட்ட மக்கள்
பகுப்பு:1946 இறப்புகள்
பகுப்பு:1880 பிறப்புகள்
நாகரூர் கோபிநாத்

**நாகரூர் கோபிநாத்** (*Nagarur Gopinath*) ஓர் இந்திய அறுவை சிகிச்சை நிபுணரும், இந்தியாவில் இருதய அறுவை சிகிச்சையின் முன்னோடிகளில் ஒருவருமாவார்.   இவர் முதல் வெற்றிகரமான திறந்த இதய அறுவை சிகிச்சைக்காகப் பாராட்டப்படுகிறார். இந்த அறுவை சிகிச்சையினை 1962ஆம் ஆண்டு இந்தியாவில் நடத்தினார். இவர் இரண்டு இந்திய குடியரசுத் தலைவர்களுக்கு கெளரவ அறுவை சிகிச்சை நிபுணராகப் பணியாற்றினார். மேலும் 1974ஆம் ஆண்டு நான்காவது மிக உயர்ந்த இந்திய குடிமகன் விருதான பத்மசிறீ விருதையும் 1978ஆம் ஆண்டு இந்திய அரசின் மிக உயர்ந்த இந்திய மருத்துவ விருதான மரு. பிசி ராய் விருதையும் பெற்றவர்.

## இவற்றையும் பார்க்கவும்

* பனங்கிப்பள்ளி வேணுகோபால்
* கிருத்தவ மருத்துவக் கல்லூரி
* அனைத்திந்திய மருத்துவ அறிவியல் கழகம், புதுதில்லி

## சான்றுகள்

பகுப்பு:மரு. பி. சி. ராய் விருது பெற்றவர்கள்
பகுப்பு:கன்னட மக்கள்
பகுப்பு:2007 இறப்புகள்
பகுப்பு:1922 பிறப்புகள்
பகுப்பு:பத்மசிறீ விருது பெற்ற மருத்துவத்துறையினர்
நவீன் சந்திரா

**நவீன் சந்திரா** (*Naveen Chandra*) தெலுங்கிலும், தமிழ் மொழி படங்களிலும் தோன்றும் ஒரு இந்திய நடிகர் ஆவார். இவர் தெலுங்கில் வெளியான காதல் திரைப்படமான *அந்தால ராட்சசி* (2012) என்ற படத்தில் கதாநாயகனாக அறிமுகமானார். தமிழ்த் திரைப்படங்களில் முன்னணி பாத்திரங்களில் நடிப்பதற்கு முன்பு இவரது நடிப்பிற்காக விமர்சன ரீதியான பாராட்டைப் பெற்றார்.

## ஆரம்ப கால வாழ்க்கை
நவீன் சந்திரா கர்நாடகாவின் பெல்லாரியில் தமிழ் பேசும் குடும்பத்தில் பிறந்தார். இவரின் தந்தை கே.எஸ்.ஆர்.டி.சி.யில் பணிபுரிந்தார். இவர் இயந்திரப் பொறியியலில் சான்றிதழ் பட்டம் பெற்றுள்ளார். மேலும், திரைப்படங்களுக்கு வருவதற்கு முன்பு பல்லூடகத் துறையில் பணியாற்றினார்.

## தொழில்
2005 ஆம் ஆண்டு "*சம்பவாமி யுகே யுகே*" படத்தின் மூலம் தெலுங்கில் அறிமுகமான சந்திரா, பின்னர் "*கல்யாணம்*" என்ற படத்தில் நடித்தார். "அகராதி" என்ற தமிழ்த் திரைப்படத்தில் கதாநாயகனாக அறிமுகமானார். ஆனால் வணிகரீதியாக தோல்வியடைந்தது. 2012ஆம் ஆண்டில், இவர் *அந்தால ராட்சசி* என்ற தெலுங்குத் திரைப்படத்தில் நடித்தார். இதில் சூர்யாவாக இவர் நடித்ததற்காக பார்வையாளர்களிடமும், விமர்சகர்களிடமிருந்தும் நேர்மறையான வரவேற்பைப் பெற்றார்.

*தாளம்* என்ற இருமொழிப் படங்களில், சந்திரா ஒரு முன்னாள் நக்சலைட்டாக நடித்தார். தெலுங்கு பதிப்பு 2013இல் வெளியானது. தமிழ் பதிப்பு 2014 இன் தொடக்கத்தில் வெளியிடப்பட்டது. சத்யசிவாவின் இயக்கத்தில் *சிவப்பு* படத்தில் இவர் நடிப்பதற்காக, இரண்டு வாரங்கள் தனது நண்பரின் கட்டுமான நிறுவனத்தில் தொழிலாளியாக பணியாற்றினார். இவரது மூன்றாவது படமான "தேரோடும் வீதியிலே" 2014 இல் வெளியானது. தமிழில் பிரம்மன் படத்தில் இரண்டாவது கதாநாயகனாக நடித்தார். இவர் அடுத்து நரேந்திர நாத் இயக்கத்தில் கீர்த்தி சுரேஷ் நடித்த "மிஸ் இந்தியா" படத்தில் தோன்றினார். தயாரிப்பாளர் சி. வி. குமாரின் "சரபம்" படத்திலும் முக்கிய வேடத்தில் நடித்தார்.

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
சபாக் பெர்ணம் மாவட்டம்

**சபாக் பெர்ணம் மாவட்டம்** (மலாய்: *Daerah Sabak Bernam*; ஆங்கிலம்: *Sabak Bernam District*; சீனம்: 沙白安南县) என்பது  மலேசியா, சிலாங்கூர் மாநிலத்தில் உள்ள ஒரு மாவட்டம்.

இந்த மாவட்டத்திற்கு வடக்கில் பேராக் மாநிலம்; கிழக்கில் உலு சிலாங்கூர் மாவட்டம்; தெற்கில் கோலா சிலாங்கூர் மாவட்டம்; மேற்கில் மலாக்கா நீரிணை ஆகியவை உள்ளன.

சபாக் பெர்ணம் மாவட்டத்தின் முக்கிய நகரங்கள்: சபாக்; சுங்கை பெசார்; செகிஞ்சான். இந்த மாவட்டத்தின் முக்கிய நகரம் சபாக் பெர்ணம் நகரம் ஆகும்.

## பொது

சபாக் பெர்ணம் மாவட்டம், சிலாங்கூர் மாநிலத்தின் நெல் விளையும் கேந்திரப் பகுதி. அந்த வகையில் சபாக் பெர்ணம் மாவட்டத்தின் முக்கியப் பொருளாதார நடவடிக்கை விவசாயம். இந்த மாவட்டம் சிலாங்கூரின் அதி மேற்குப் பகுதியில் உள்ள மாவட்டம். மலேசியத் தலைநகர் கோலாலம்பூரில் இருந்து 100 கி.மீ. தொலைவில் அமைந்து உள்ளது.

## நிர்வாகப் பகுதிகள்
சபாக் பெர்ணம் மாவட்டம், சபாக் பெர்ணம் நகராட்சி மன்றத்தால் நிர்வாகம் செய்யப் படுகிறது.

### சபாக் பெர்ணம் மாவட்டத்தில் உள்ள முக்கிம்கள்
# பாகன் நக்கோத்தா ஒமார் *(Bagan Nakhoda Omar)*
# பாஞ்சாங் பெண்டேனா *(Panchang Bendena)*
# பாசிர் பாஞ்சாங் *(Pasir Panjang)*
# சபாக் *(Sabak)*
# சுங்கை பாஞ்சாங் *(Sungai Panjang)*

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) சபாக் பெர்ணம் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.

## சிலாங்கூர் மாநிலச் சட்டமன்றம்
சிலாங்கூர் மாநிலச் சட்டமன்றத்தில் கோலா சிலாங்கூர் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.

## சிலாங்கூர் மாநிலத்தில் உள்ள மாவட்டங்கள்
* **[[கோம்பாக் மாவட்டம்]]** 
* **[[உலு லங்காட் மாவட்டம்]]** 
* **[[உலு சிலாங்கூர் மாவட்டம்]]**
* **[[கிள்ளான் மாவட்டம்]]**
* **[[கோலா லங்காட் மாவட்டம்]]**
* **[[கோலா சிலாங்கூர் மாவட்டம்]]**
* **[[பெட்டாலிங் மாவட்டம்]]** 
* **சபாக் பெர்ணம் மாவட்டம்**
* **[[சிப்பாங் மாவட்டம்]]**

## சபாக் பெர்ணம் மாவட்டத்தில் உள்ள தமிழ்ப்பள்ளிகள்
சபாக் பெர்ணம் மாவட்டத்தில் 2 தமிழ்ப்பள்ளிகள் உள்ளன. 157 மாணவர்கள் பயில்கிறார்கள். 22 ஆசிரியர்கள் பணியாற்றுகிறார்கள்.

## மேற்கோள்கள்

## வெளி இணைப்புகள்

பகுப்பு:சிலாங்கூரின் மாவட்டங்கள்‎
இரவி பெலகரே

**இரவி பெலகெரே** (*Ravi Belagere*;15 மார்ச் 1958 - 13 நவம்பர் 2020) கர்நாடகாவின் பெங்களூரில் உள்ள ஒரு இந்திய எழுத்தாளரும் பத்திரிகையாளரும் ஆவார். கன்னட மொழிப் பத்திரிக்கையான *ஹாய் பெங்களூர்*, இரு வார இதழான *ஓ மனசே* ஆகியவற்றின் ஆசிரியராக இருந்தார். பாவனா பிரகாசனா, பிரார்த்தனா பள்ளி, பாவனா ஆடியோ ரீச் ஆகியவற்றையும் நிறுவினார். குஷ்வந்த் சிங்கின் தீவிர ரசிகரான இவர், இடதுசாரி சித்தாந்தத்தில் ஈர்க்கப்பட்டதாகவும், தனக்கு அரசியல் சாய்வு இல்லை என்றும் கூறினார்.

## சொந்த வாழ்க்கை
இரவி பெலகெரே 1958 மார்ச் 15 அன்று பெல்லாரியில் உள்ள சத்தியநாராயணப்பேட்டையில் பிறந்தார். இவரின் தாயார் பெயர் பர்வதம்மாள், தந்தை ஒரு எழுத்தாளர்.  இவர் தனது உயர்நிலைப் பள்ளிக் கல்வியை தும்கூரில் உள்ள சித்தகங்கா உயர்நிலைப் பள்ளியில் இரண்டாண்டுகள் படித்து பத்தாம் வகுப்பில் தோல்வியடைந்தார். பின்னர், பெல்லாரி வீரசைவக் கல்லூரியில் வரலாறு மற்றும் தொல்லியல் துறையில் முதுகலைப் பட்டம் பெற்றார்.

### திருமண வாழ்க்கை
இவர் இரண்டு முறை திருமணம் செய்து கொண்டார். அவரது முதல் மனைவி இலலிதா, இரண்டாவது மனைவி யசோமதி, இவர் ஹாய் பெங்களூர் அலுவலகத்தில் சக ஊழியராக இருந்தார்.

பெலகெரே வரலாற்றின் விரிவுரையாளராக தனது வாழ்க்கையைத் தொடங்கினார், பெல்லாரி, ஹாசன் , ஹூப்ளி ஆகிய இடங்களில் வரலாற்று விரிவுரையாளராகப் பணிபுரிந்தார், 1984இல் பெங்களூருக்குச் சென்றார். இவர் குறைந்த ஊதியத்தில் பல்வேறு பணிகளை செய்தார்.பெங்களூருவுக்கு வந்த பிறகு, ஆர். டி. விட்டலமூர்த்தி, ரா. சோமநாத், ஜோகி , ஐ.எச். சங்கம் தேவ் ஆகியோருடன் சேர்ந்து இவர் செப்டம்பர் 25, 1995 அன்று ஹாய் பெங்களூரு என்ற தனது சொந்த செய்தித்தாளை வெளியிட்டார்.  இது பல ரசிகர்களை உருவாக்கியது. மேலும் இவரது செய்தித்தாள் ஐந்து ஆண்டுகளில் மிகப்பெரிய அளவில் விநியோகிக்கப்பட்டது.  இந்த வெற்றிக்குப் பிறகு, அவர் இளைஞர்களின் சிரமங்கள் மற்றும் பிரச்சனைகளை மையமாகக் கொண்ட ஓ மனசே என்ற பத்திரிகையைத் தொடங்கினார். அதுவும் உடனடி வெற்றியைப் பெற்றது. பின்னர் பல தொலைக்காட்சி நிகழ்ச்சிகளை தயாரித்து சில படங்களில் நடித்தார்.

## சர்ச்சைகள்

* ***நடிகை ரூபினி பற்றிய சர்ச்சைக்குரிய கட்டுரை***

இவர் ரூபினி பற்றி ஒரு சர்ச்சைக்குரிய கட்டுரையை எழுதினார். இது ஒரு பெரிய விமர்சனத்தை ஏற்படுத்தியது.

* ***எச். டி. குமாரசாமி- இராதிகா பற்றிய படம்***

எச். டி. குமாரசாமி - நடிகை ராதிகா குமாரசாமியின் காதலை அடிப்படையாகக் கொண்ட *முக்யமந்திரி ஐ லவ் யூ* படத்தை இயக்க முயற்சித்தார். ஆனால் தேவ கௌடா பட வெளியீட்டுக்கு தடை பெற்றதால் படம் திரைக்கு வரவில்லை.

* ***திருமணத்திற்கு அப்பாற்பட்ட உறவுகள்***

22 வயது இளம்பெண்ணுக்கு இவர் எழுதியதாகக் கூறப்படும் காதல் கடிதத்தை *துனியா* என்ற பத்திரிகை வெளியிட்டது. மேலும், இது போன்ற பல வழக்குகள் தம்மிடம் இருப்பதாக அந்த இதழ் ஒரு கட்டுரையை வெளியிட்டிருந்தது. 
* ***காப்புரிமைச் சிக்கல்கள்***

பீமா தீரதள்ளி , ஓம் (கன்னடத் திரைப்படம்) போன்ற திரைப்படங்களின் தயாரிப்பாளர்களுடன் தனது பருக்கு மோதல் ஏற்பட்டது.

## இறப்பு
இரவி 13 நவம்பர் 2020 அன்று தனது 62 வயதில் பெங்களூரில் மாரடைப்பால் இறந்தார்.

## சான்றுகள்

## வெளி இணைப்புகள்
* Official website
*  Official website
* Articles by Belagere 
* Ourkarnataka
*Official YouTube Channel
*Namma Nammalli : Vijayavani newspaper articles by Ravi Belagere

பகுப்பு:CS1 Kannada-language sources (kn)
பகுப்பு:2020 இறப்புகள்
பகுப்பு:1958 பிறப்புகள்
பந்தி நாராயணசுவாமி

**பந்தி நாராயணசுவாமி** (Bandi Narayanaswamy) ஆந்திரப் பிரதேச மாநிலத்தைச் சேர்ந்த ஓர் எழுத்தாளர் ஆவார். ஆசிரியரான இவர் தெலுங்கு மொழியில் நாவல்கள் எழுதியுள்ளார். தனது சப்தபூமி நாவலுக்காக 2019 ஆம் ஆண்டு இவருக்கு சாகித்ய அகாடமி விருது வழங்கப்பட்டது. 2017 ஆம் ஆண்டு இந்நாவலை பந்தி நாராயணசுவாமி வெளியிட்டார். இதற்காக வட அமெரிக்க தெலுங்கு சங்கத்தின் விருதையும் வென்றார். 
## வாழ்க்கைக் குறிப்பு
பந்தி நாராயணசுவாமி 1952 ஆம் ஆண்டு சூன் மாதம் 2 ஆம் தேதியன்று அனந்தபூரில் ஒரு விவசாய குடும்பத்தில் பிறந்தார். சிறீ வெங்கடேசுவரா பல்கலைக்கழகத்தில் உள்ள முதுநிலை மையத்தில் படித்தார்.

கல்வியை முடித்த பிறகு, கிராமங்களில் உள்ள பல்வேறு ஆரம்ப மற்றும் உயர்நிலைப் பள்ளிகளுக்கு ஆசிரியராகப் பணியாற்றினார்.

ரெண்டு கலால தேசம், மீராச்யம் மீரேலாண்டி , மற்றும் நிசர்கம் போன்றவை இவரது மற்ற நாவல்களாகும்.
## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இந்திய எழுத்தாளர்கள்
பகுப்பு:அனந்தபூர் மாவட்ட மக்கள்
பகுப்பு:தெலுங்கு மக்கள்
கோம்பாக் மாவட்டம்

**கோம்பாக் மாவட்டம்** என்பது (மலாய்: *Daerah Gombak*; ஆங்கிலம்: *Gombak District*; சீனம்: 鹅唛县) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு தென்கிழக்கில் மலேசியத் தலைநகரமான கோலாலம்பூர்; கிழக்கில் கெந்திங் மலை அமைந்து உள்ளன. 

கோம்பாக் மாவட்டம் கிள்ளான் பள்ளத்தாக்கில் அமைந்து உள்ளது. தவிர, கோலாலம்பூர் பெருநகரம்; மற்றும் சிலாங்கூர் மாநிலத்தில் உள்ள வேறு சில மாவட்டங்களும் இந்தக் கிள்ளான் பள்ளத்தாக்கில் தான் உள்ளன. கோம்பாக் மாவட்டத்தில் அமைந்துள்ள பிற பகுதிகள்: பத்து ஆராங்; குவாங்; ரவாங்; குண்டாங்; கோம்பாக்; செலாயாங்; கெப்போங்; மற்றும் உலு கிள்ளான்.

1974 பிப்ரவரி 1-ஆம் தேதி கோலாலம்பூர் ஒரு கூட்டாட்சி பிரதேசமாக அறிவிக்கப்பட்டது. அதே நாளில் தான் இந்தக் கோம்பாக் மாவட்டமும் உருவாக்கப்பட்டது. 1997-ஆம் ஆண்டு வரை, ரவாங் நகரம் கோம்பாக் மாவட்டத்தின் தலைநகராக இருந்தது. அதன் பின்னர் பண்டார் பாரு செலாயாங், இந்த மாவட்டத்தின் தலைநகரமாக மாற்றப்பட்டது.

## நிர்வாகப் பகுதிகள்
செலாயாங் நகராட்சி மன்றம் (மேற்கு); அம்பாங் ஜெயா நகராட்சி மன்றம் (கிழக்கு); ஆகிய நகராட்சி மன்றங்களால் கோம்பாக் மாவட்டம் நிர்வாகம் செய்யப் படுகிறது.

### கோம்பாக் மாவட்டத்தில் உள்ள முக்கிம்கள்
# பத்து *(Batu)*
# ரவாங் *(Rawang)*
# செதபாக் *(Setapak)*
# உலு கிள்ளான் *(Ulu Klang)*

## சிலாங்கூர் மாநிலத்தில் உள்ள மாவட்டங்கள்
* **கோம்பாக் மாவட்டம்** 
* **[[உலு லங்காட் மாவட்டம்]]** 
* **[[உலு சிலாங்கூர் மாவட்டம்]]**
* **[[கிள்ளான் மாவட்டம்]]**
* **[[கோலா லங்காட் மாவட்டம்]]**
* **[[கோலா சிலாங்கூர் மாவட்டம்]]**
* **[[பெட்டாலிங் மாவட்டம்]]** 
* **[[சபாக் பெர்ணம் மாவட்டம்]]**
* **[[சிப்பாங் மாவட்டம்]]**

## கோபாக் மாவட்டத்தில் உள்ள தமிழ்ப்பள்ளிகள்
கோம்பாக் மாவட்டத்தில் 6 தமிழ்ப்பள்ளிகள் உள்ளன. 2,868 மாணவர்கள் பயில்கிறார்கள். 210 ஆசிரியர்கள் பணிபுரிகிறார்கள்.

## மேற்கோள்கள்

## வெளி இணைப்புகள்

பகுப்பு:கோம்பாக் மாவட்டம்
பகுப்பு:சிலாங்கூரின் மாவட்டங்கள்‎
கலீபகம்

**கலீபகம்** என்பது இஸ்லாமிய சட்டப்படி ஒரு பகுதியை ஆளும் அமைப்பை குறிக்கும். இந்த அமைப்பின் தலைவர் கலீப் என்று அழைக்கப்படுகிறார். இசுலாமிய இறைதூதர் முகமதுவின் அரசியல்-மத வழிவந்தவர் என்று கருதப்படுகிறார். மொத்த முஸ்லீம் உலகத்திற்கும் (உம்மா) தலைவர் என்று கருதப்படுகிறார். வரலாற்று ரீதியாக கலீபகங்கள் இஸ்லாமை அடிப்படையாகக் கொண்ட அரசியல் அமைப்புகளாக இருந்தன. பிற்காலத்தில் பல இன மக்களைக் கொண்ட பல நாடுகளை உள்ளடக்கிய பேரரசுகளாக உருவாயின.

ஒரு அரசியல் சக்தியாக கலீபகத்தின் முக்கியத்துவமானது வரலாறு முழுவதும் சீராக இல்லாதபோதும் இந்த அமைப்பானது ஓர் ஆயிரம் ஆண்டுகளுக்கும் மேலாக நீடித்து இருந்தது. 632இல் முகமதுவின் இறப்பிற்குப் பிறகு 1924இல் உதுமானியக் கலீபகம் கலைக்கப்படும் வரை இது நீடித்தது. நடு காலத்தில் மூன்று கலீபகங்கள் முக்கியமானவையாக இருந்தன. அவை ராசிதீன் கலீபகம், உமையா கலீபகம் மற்றும் அப்பாசியக் கலீபகம்.

## உசாத்துணை

பகுப்பு:பேரரசுவாதம்
பகுப்பு:அரபு மொழி வார்த்தைகளைக் கொண்ட கட்டுரைகள்
டோமஹாக் (ஏவுகணை)

**டோமஹாக்** என்பது ஐக்கிய அமெரிக்க கடற்படை மற்றும் அரச கடற்படை பயன்படுத்தும் தரையில் உள்ள இலக்குகளை தாக்கக்கூடிய ஏவுகணை ஆகும்.

இது 1970களில் முதன் முதலாக ஜெனரல் டைனமிக்ஸ் நிறுவனத்தால் தயாரிக்கப்பட்டது. தற்போது ரேய்தியோன் நிறுவனம் இதைத் தயாரிக்கிறது. 2016ஆம் ஆண்டு அமெரிக்க கப்பற்படை 149 ஏவுகணைகளை க்கு வாங்கியது. சமீபத்தில் 2018ஆம் ஆண்டு அமெரிக்க கப்பற்படை சிரிய வேதியியல் ஆயுத அமைப்புகளுக்கு எதிராக 66 ஏவுகணைகளை ஏவியது.
படிமம்:USN Tactical Tomahawk launch.jpg|டோமஹாக் ஏவுகணை செலுத்தப்படுதல்
படிமம்:Missouri missile BGM-109 Tomahawk.JPG|யுஎஸ்எஸ் மிசோரி போர்க்கப்பலில் இருந்து செலுத்தப்படும் டோமஹாக் ஏவுகணை 
படிமம்:US Navy 030114-N-XXXXX-001 USS Florida launches a Tomahawk cruise missile during Giant Shadow in the waters off the coast of the Bahamas.jpg|யுஎஸ்எஸ் புளோரிடா நீர்மூழ்கிக் கப்பலில் இருந்து செலுத்தப்படுதல்
படிமம்:US Navy 030327-N-9964S-519 The guided missile destroyer USS Winston S. Churchill (DDG 81) launches a Tomahawk Land Attack Missile (TLAM) toward Iraq.jpg|கப்பலில் இருந்து பறக்கும் ஏவுகணையின் வழி


## உசாத்துணை

பகுப்பு:ஏவுகணைகள்
மலேசியாவில் தொலைபேசி எண்கள்

மலேசியாவில் பயன்படுத்தப்படும் தொலைபேசி எண்கள், மலேசியத் தொடர்புதுறை பல்லூடக ஆணையத்தினால் *(Malaysian Communications and Multimedia Commission)* கட்டுப்படுத்தப் படுகின்றன.

மலேசியாவின் நிலவழித் தொலைபேசி எண்களின் *(Landline telephone numbers)*, முன்னணியில் சுழியம் இருக்கும். அடுத்து 1 முதல் 2 இலக்கங்களைக் கொண்டு இருக்கும். அதற்கு அடுத்து சந்தாதாரரின் 6 முதல் 8 இலக்கங்களைக் கொண்டு இருக்கும். 

எடுத்துக்காட்டு: **05 123456** அல்லது **03 12345678**. இதில் **05** என்பதில் **5** எனும் இலக்கம் பேராக் மாநிலத்தைக் குறிக்கும். **03** என்பதில் **3** எனும் இலக்கம் சிலாங்கூர் அல்லது கோலாலம்பூர் பகுதிகளைக் குறிக்கும். **123456** எனும் எண்கள் சந்தாதாரரின் எண்களாகும்.

## பொது

அலைபேசி எண்களின் *(Mobile phone numbers)* முன்னணியில் சுழியம் இருக்கும். அடுத்து 2 இலக்கங்களைக் கொண்டு இருக்கும். அதைத் தொடர்ந்து 7 முதல் 8 இலக்கங்களுடன் சந்தாதாரரின் எண்கள் இருக்கும்.

2017-ஆம் ஆண்டு வரை, சிங்கப்பூருக்கான அழைப்புகளுக்கு அனைத்துலக அழைப்பு எண்களைப் பயன்படுத்த தேவை இல்லாமல் இருந்தது. **02** எனும் உள்நாட்டு அணுகல் குறியீட்டைப் பயன்படுத்தி அழைப்புகள் செய்யப் பட்டன. 

இந்தப் பயன்பாடு 2017-ஆம் ஆண்டு மே மாதம் தொடங்கிக் கட்டம் கட்டமாக நிறுத்தப்பட்டது. **0065** எனும் அனைத்துலக முன்னொட்டைப் பய்ன்படுத்த வேண்டியது கட்டாயமாக்கப் பட்டது
### புருணை
அதேபோல், சபா; சரவாக்; எனும் கிழக்கு மலேசியாவில் இருந்து புருணை நாட்டுக்கான அழைப்புகளை **080** எனும் உள்நாட்டு அணுகல் குறியீட்டைப் பயன்படுத்தி அழைப்புகள் செய்யலாம்.

ஆனாலும் தீபகற்ப மலேசியாவில் இருந்து புருணை நாட்டுக்கான அழைப்புகளுக்கு, **00673** எனும் அனைத்துலக முன்னொட்டைப் பயன்படுத்த வேண்டும்.

## நிலவழித் தொலைபேசி குறியீடுகள்
மலேசியாவில் உள்ள அனைத்துத் தொலைபேசி எண்களுக்கும் முன்னொட்டுக் குறியீடு **0.** 

தீபகற்ப மலேசியாவில், அந்த **0** முன்னொட்டுக் குறியீட்டிற்குப் பின்னர் **3,** **4**, **5,** **6,** **7,** **9** வரையிலான குறியீட்டு எண்கள் வரும். 

**8** எனும் குறியீட்டு எண், தீபகற்ப மலேசியாவில் தவிர்க்கப் படுகிறது. அந்த **8** குறியீட்டு எண் சபா சரவாக் கிழக்கு மலேசியாவில் பயன்படுத்தப்படும் எண் ஆகும். **8** எண்ணிற்குப் பிறகு இன்னோர் இலக்கமும் சேர்க்கப் படுகிறது. எ.கா. **81**, **82**, **83**, **84**, **85**, **86**, **87**, **88**, **89**.

### எடுத்துக்காட்டுகள்

*கோலாலம்பூரில் ஓர் எண் 2xxx xxxx: 03-2xxx xxxx
*ஜார்ஜ் டவுன், பினாங்கு மாநிலத்தில் ஓர் எண் 2xx xxxx: 04-2xx xxxx
*ஜொகூர் பாரு, ஜொகூர் மாநிலத்தில் 2xx xxxx எண்: 07-2xx xxxx
*கூச்சிங், சரவாக் மாநிலத்தில் 2x xxxx எண்: 082-2x xxxx

### முன்னொட்டுகள்

## அலைபேசி நிறுவனங்கள்

## மேற்கோள்கள்
 

பகுப்பு:மலேசியா
பகுப்பு:மலேசியாவில் தொலைத்தொடர்பு
இலங்கையின் மழைக்காட்டு மூஞ்சூறு

***குரோசிடுரா கிக்மியா*** (*Crocidura hikmiya*) என்பது **சிங்கராசா மூஞ்சூறு** அல்லது **இலங்கையின் மழைக்காட்டு** **மூஞ்சூறு**  அழைக்கப்படும் மூஞ்சுறு சிற்றினம் ஆகும். இது உருவவியல் மற்றும் மூலக்கூறு தரவுகளின் அடிப்படையில் இலங்கையின் மழைக்காட்டுகளில் காணப்படும் மூஞ்சுறுகளின் ஓர் சிற்றினமாக வகைப்படுத்தப்பட்டுள்ளது. இதன் நெருங்கிய சகோதர சிற்றினமாக இலங்கையின் நீண்ட வால் மூஞ்சுறு உள்ளது. இலங்கையில் உள்ள மற்றொரு மூஞ்சுறு, குரோசிடுரின் மூஞ்சுறு இலங்கையில் மத்திய மலைப்பகுதிகளின் உயரமான வாழிடங்களில் காணப்படுகின்றது. *கு. கிக்மியாவுக்கு* இலங்கையின் நீண்ட வால் மூஞ்சுறுவினைவை விடச் சிறிய வால் உள்ளது. இரண்டு சிற்றினங்களையும் வேறுபடுத்தும் மற்ற குணாதிசயங்களில் பெரும்பாலானவை எலும்பியல் தொடர்பானவை.

## சொற்பிறப்பியல்
*கிக்மியா* என்ற குறிப்பிட்ட அடைமொழியானது 'மூஞ்சூறு' என்பதன் சிங்கள சொல்லாகும். இது சிங்களத்தில் *சிறீ லங்கா சிங்கராஜ குனு கிக்மியா* (ශ්‍රී ලංකා සිංහරාජ කුනු හික් මීයා) என அழைக்கப்படுகிறது.

## வாழ்விடம்
குடாவா மற்றும் மார்னிங்சைடில் உள்ள சிங்கராஜாக் காட்டு விளிம்பு தளமான குடாவா மற்றும் மார்னிங்சைடில் காணப்படுகின்றது.

## மேற்கோள்கள்

## வெளி இணைப்புகள்
* Wildlife Extra - A New Species of Shrew Described in Sri Lanka
*https://www.gbif.org/species/119382294

பகுப்பு:இலங்கை முலையூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
சுஞ்சல்நத்தம்

**சுஞ்சல்நத்தம்** (*Sunchalnatham*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643657. இது சுஞ்சல்நத்தம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 2337, மொத்த மக்கள் தொகை 9548, இதில் 5188 ஆண்களும், 4460 பெண்களும் அடங்குவர். கிராமத்தில் மொத்தம் கல்வியறிவு பெற்றவர்கள் விகிதம் 56.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
கோத்தா சமரகான்

**கோத்தா சமரகான்** அல்லது **சமரகான்**, (மலாய்: *Samarahan* அல்லது *Kota Samarahan*; ஆங்கிலம்: *Samarahan*; அல்லது *Kota Samarahan*; சீனம்: 三马拉汉); என்பது கிழக்கு மலேசியா, சரவாக் மாநிலத்தின், சமரகான் பிரிவு *(Samarahan Division)*; சமரகான் மாவட்டத்தில் *(Samarahan District)* அமைந்து உள்ள ஒரு நகரம். கூச்சிங் மாநகரத்திற்கான துணைக்கோள் நகரமாகவும் விளங்குகிறது.

கோத்தா சமரகான் நகர்ப்பகுதி, சரவாக் மாநிலத்தின் மருத்துவம் மற்றும் கல்வி மையமாக மாறி வருகிறது. மேலும் இந்த நகரம் இப்போது *அறிவின் நகரம்* என்றும் பேச்சு வழக்கில் அறியப் படுகிறது.

## பொது
சமரகான் மாவட்டம் (*Samarahan District*); அசா செயா மாவட்டம் (*Asajaya District*); சாடோங் செயா (*Sadong Jaya District*); துணை மாவட்டம்; ஆகியவை கோத்தா சமரகான் நகராண்மைக் கழகத்தின் (*Kota Samarahan Municipal Council*) அதிகாரத்தின் கீழ் வருகின்றன.

2010-ஆம் ஆண்டு நிலவரப்படி, கோத்தா சமரகான் நகரத்தின் மொத்த மக்கள் தொகை 12,724 ஆகும். மேலும் கோத்தா சமரகான் நகராண்மைக் கழகத்தினால் நிர்வகிக்கப்படும் அனைத்து நகரங்களின் மக்கள் தொகை 85,495 ஆகும்.

## சொல் பிறப்பியல்
முவாரா துவாங் *(Muara Tuang)* என்றால் மலாய் மொழியில் "துவாங் கழிமுகம்" என்று பொருள். தொடக்கக் காலக் குடியேற்றம், சுங்கை துவாங்கி ஆற்றின் முகப்பில் அமைந்து இருந்ததால் முவாரா துவாங் என்று பெயரிடப்பட்டது.
 
### கோத்தா சமரகான்
1983 ஆகஸ்டு 19-ஆம் தேதி முவாரா துவாங் எனும் துணை மாவட்டம் முழு மாவட்ட நிலைக்குத் தகுதி உயர்த்தப் பட்டது. அதன் பின்னர் சமரகான் மாவட்டம் என புதுப் பெயரில் மாற்றம் கண்டது.

மாவட்டத் தகுதி உயர்வுக்கு ஏற்ற வகையில், சமரகான் நகர்ப் பகுதியில் இருந்த முவாரா துவாங் சந்தையும் *(Muara Tuang bazaar)* ஒரு நகரம் எனும் தகுதிக்கு நிலை உயர்த்தப்பட்டது. அந்த வகையில் கோத்தா சமரகான் என்று இப்போது அனைவராலும் அறியப் படுகிறது.

கோத்தா சமரகான் என்பது மலாய் மொழியில் "சமரகான் நகரம்" என்று பொருள்படும்.  சமரகான் மாவட்டத்தின் பெயரால் பெயரிடப்பட்டது.

இந்த நகரம் தொடக்கக் காலக் குடியேற்றத்தின் மையப் புள்ளியாக இருந்தது. அப்போது ஒரு முக்கிய நதியாக விளங்கிய பாத்தாங் சமரகான் எனும் பெயரில் இந்த நகரமும் அழைக்கப் படுகிறது.

## அமைவு
கோத்தா சமரகான் என்பது கூச்சிங் பெருநகரப் பகுதியின் புறநகர்ப் பகுதியாகும். கூச்சிங்கில் இருந்து தென் கிழக்கே சுமார் 30 கி.மீ. தொலைவில் அமைந்து உள்ளது.

சமரகான் பகுதியில் உள்ள நிலங்கள் பெரும்பாலும் மலைகள் இல்லாதவை. தட்டையான, தாழ்வான நிலப் பகுதிகள். தென்னை, எண்ணெய் பனை மற்றும் அன்னாசி தோட்டங்களுக்கு ஏற்ற கரி மண் நிலங்கள்.

### காலநிலை
கோத்தா சமரகான் வெப்பமண்டல மழைக்காடுகள் காலநிலையைக் கொண்டது. அயனமண்டல மழைக்காடுகள் என்றும் சொல்வார்கள். ஆண்டு முழுவதும் கனமழை; அல்லது மிக அதிக மழைப் பொழிவைக் கொண்டு உள்ளது. அதாவது அதிகமான வெப்பத்தையும்; அதிகமான மழை வீழ்ச்சியையும் கொண்டு உள்ளது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:சரவாக்
பகுப்பு:சரவாக் நகரங்கள்‎
அனந்த சதுர்தசி

**ஆனந்த் சதுர்த்தி** / **கணேச விசர்சனம்** (*Anant Chaturdashi / Ganesh Visarjan*) என்பது சைனர்களாலும் , இந்துக்களாலும் அனுசரிக்கப்பட்டு கொண்டாடப்படும் ஒரு பண்டிகையாகும். 

அனந்த சதுர்த்தி என்பது பத்து நாட்கள் நீடிக்கும் விநாயக உற்சவம் அல்லது விநாயக சதுர்த்தியின் கடைசி நாளாகும். மேலும் விநாயகனின் உருவத்தை பக்தர்கள் நீர்நிலைகளில் கரைப்பது 'கணேச விசர்சனம்' என்று அழைக்கப்படுகிறது.

## சைன மத அனுசரிப்பு
சைன நாட்காட்டியில் இது ஒரு முக்கியமான நாளாகும். சுவேதாம்பர சைனர்கள் பாதோ மாதத்தின் கடைசி 10 நாட்களில் பர்வ பர்யுசானவை அனுசரிக்கிறார்கள். திகம்பர சைனர்கள் தஸ் லக்சன் பர்வினை பத்து நாட்களைக் கடைப்பிடிக்கிறார்கள். சதுர்த்தி (அனந்த சௌதாஸ் என்றும் அழைக்கப்படுகிறது) தஸ் லக்சன் பர்வின் கடைசி நாளாகும். சமவாணி சைனர்கள் தெரிந்தோ அல்லது வேறுவிதமாகவோ செய்த தவறுகளுக்கு மன்னிப்பு கேட்கும் நாள், அனந்த சதுர்த்திக்குப் பிறகு ஒரு நாள் அனுசரிக்கப்படுகிறது. 12வது தீர்த்தங்கரரான வசுபூஜ்ஜியர் நிர்வாணம் அடைந்த நாள் இது.

## இந்து மத அனுசரிப்பு
நேபாளம், பீகார் , கிழக்கு உத்தரப் பிரதேசத்தின் சில பகுதிகளில், இந்த விழா திருப்பாற்கடலுடனும் விஷ்ணுவின் அனந்த ரூபத்துடன் நெருக்கமாக இணைக்கப்பட்டுள்ளது. பதினான்கு திலகங்களுடன் (சிறிய செங்குத்து கீற்றுகள்) ஒரு சிலை மரப் பலகை ஒன்றில் செய்யப்படுகிறது. கீற்றுகளில் பதினான்கு கோதுமை ரொட்டிகள் வைக்கப்படுகின்றன. பாற்கடலைக் குறிக்கும் பஞ்சாமிர்தம் (பால், தயிர், வெல்லம், தேன் மற்றும் நெய் ஆகியவற்றால் ஆனது) இந்த மரப் பலகையில் வைக்கப்படுகிறது. 14 முடிச்சுகள் கொண்ட ஒரு நூல், அனந்தரின் அடையாளமாக ஒரு வெள்ளரிக்காயில் சுற்றப்பட்டு, இந்த "பாற்கடலில்" ஐந்து முறை சுழற்றப்படுகிறது. பின்னர், இந்த அனந்த நூல் முழங்கைக்கு மேல் வலது கையில் ஆண்களால் கட்டப்பட்டது. இதை பெண்கள் தங்கள் இடது கையில் கட்டுவார்கள். இந்த அனந்த் நூல் 14 நாட்களுக்குப் பிறகு அகற்றப்படுகிறது.

## புகைப்படங்கள்

படிமம்:Anant Chaturdashi.jpg|மும்பையில் கணேச விசர்சனம்
படிமம்:Vinayagar chathurthi.jpeg|விநாயகர் சிலைகள் கடலில் கரைக்கப்படுகின்றன
படிமம்:Ganesh Visarjan at Futala by Chetan Gole.jpg|அனந்த சதுர்த்தி அன்று பிள்ளையாரை நீரில் கரைப்பது

## இவற்றையும் பார்க்கவும்
* விநாயக சதுர்த்தி
* விநாயக சதுர்த்தி
* துர்கா பூஜை

## சான்றுகள்

பகுப்பு:செப்டம்பர் சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:இந்து சமய விழாக்கள்
பகுப்பு:இந்தியாவில் மத விழாக்கள்
1994 மொகோக்சுங் படுகொலைகள்

**1994 ஆம் ஆண்டு மொகோக்சுங் படுகொலை** (*1994 Mokokchung Massacre*) இது நகர மக்களால் **அயாதியா மொகோக்சுங்** என்றும் குறிப்பிடப்படுகிறது. 1994, திசம்பர், 27 அன்று 10 அசாம் ரைப்பிள்ஸ் மற்றும் இந்திய தரைப்படையின் 12 வது மராத்திய காலாட்படை ஆகியன நாகாலாந்தின் மொகோக்சுங்கில் பொதுமக்கள் மீது தாக்குதல் நடத்தியது.

சுமார் 2 மணி நேரம் நீடித்த இந்த தாக்குதலில் துப்பாக்கிச்சூடு மற்றும் ஷெல் தாக்குதல்கள் நிகழ்த்தப்பட்டன. இதில் பல அழிவுகள் ஏற்பட்டன. இதில் 89 கடைகள், 48 வீடுகள், 17 வாகனங்கள், 7 இருசக்கர வாகனங்கள் எரிந்து சாம்பலாயின. மேலும் இதில் 7 பொதுமக்கள் சுட்டுக் கொல்லப்பட்டனர். மேலும் ஒரு குழந்தை உட்பட 5 பேர் உயிருடன் எரிக்கப்பட்டனர். பல பெண்கள் பலாத்காரம் செய்யப்பட்டனர். பன்னிரெண்டுக்கும் அதிகமானோர் காணாமல் போயினர்.

## நிகழ்வு
1994, திசம்பர், 27 அன்று காலை சுமார் 10:20 மணிக்கு 16 வது மராத்தா காலாட்படையின் (எம்எல்ஐ) ஒரு ரோந்து நாகாலாந்தின் மொகோக்சுங்கில் உள்ள போலீஸ் பாயிண்ட் அருகே சென்று கொண்டிருந்தது. மராத்தா காலாட்படையின் கூற்றின்படி, ஆயுதமேந்திய கிளர்ச்சியாளர்களால் அந்த துருப்புக்கள் சுடப்பட்டன. இதனால் ஒரு எம்எல்ஐ சிப்பாய் இறந்தார் எனப்பட்டது.

இதற்கு எதிர்வினையாக எம்எல்ஐ துப்பாக்கிச் சூடு நடத்தியது. மேலும் கம்பளி பந்துகள் மற்றும் பிற எரியக்கூடிய பொருட்களில் எரிபொருட்களை ஊற்றி, கடைகள், வீடுகள் மற்றும் பிற கட்டிடங்களுக்கு தீ வைக்கத் தொடங்கியது.

துப்பாக்கிச் சூடு தீவிரமடைந்ததால், நகரின் முக்கிய கடைவீதியிலும் அதைச் சுற்றியும் இருந்த பொதுமக்களை இராணுவத்தினர் சுற்றி வளைத்தனர். பின்னர் பெண்கள் மற்றும் குழந்தைகளை பிரதான திறந்தவெளியை பகுதி நோக்கி நடத்தி சென்ன்றனர். அதேசமயம் ஆண்கள் திட்டமிட்டு சித்திரவதை செய்யப்பட்டனர்.

## விசாரணை
சில தகவல்களின்படி, அதே நாளில்  இந்திய ராணுவத் தளபதி சங்கர் ராய்சௌத்ரி அப்போது நாகாலாந்து முதல்வராக இருந்த எஸ். சி. ஜமீர் உடன் நாகாலாந்தில் நிலவும் சட்டம்-ஒழுங்கு பிரச்சனை குறித்து விவாதிக்க கோகிமாவுக்குச் சென்றதால், அவருக்கு எந்த அசம்பாவிதமும் ஏற்படாமல் தடுக்கவும், மக்களிடையே ஒரு அச்ச உணர்வை ஏற்படுத்துவதற்காகவும், திட்டமிட்டு இந்த நிகழ்ச்சி நடத்தப்பட்டது. இதற்கு வலுசேர்க்கும் விதமாக அன்றைய தினம் காலை சுமார் 7:00 மணி முதல் நகரில் உள்ள அனைத்து தொலைபேசி இணைப்புகளும் மர்மமான முறையில் செயலிழந்ததால், இச்சம்பவம் முன்கூட்டியே திட்டமிடப்பட்டதா என்ற அச்சம் ஏற்பட்டது.

## மரபுவழி எச்சம்
இந்த சம்பவத்தில் ஈடுபட்ட குற்றவாளிகளான அஸ்ஸாம் ரைபிள்சால் 2020 சனவரியில்,   மொகோக்சுங்கில் நகரின் மையத்தில் போர் நினைவுச்சின்னம் கட்டப்பட்டதற்கு எதிராக பல நாகா குடிமை சமூகங்களும் பல்வேறு நபர்களும் தங்கள் எதிர்ப்பை வெளிப்படுத்தினர்.

## இதனையும் காண்க
* நாகாலாந்தில் நடந்த படுகொலைகளின் பட்டியல்

## மேற்கோள்கள்

பகுப்பு:இந்தியாவில் வன்கலவி
பகுப்பு:நாகாலாந்து
பகுப்பு:நாகாலாந்தில் படுகொலைகள்
பகுப்பு:1994 நிகழ்வுகள்
அசிபுன் நகெர்

**அசிபுன் நகெர்** (*Hasibun Naher*)  வங்காளதேசத்தைச் சேர்ந்த பயன்பாட்டுக் கணித ஆராய்ச்சியாளர் மற்றும் கல்வியாளர் ஆவார். வளரும் உலகத்திற்கான அறிவியலின் பெண்கள் அமைப்பு ஆண்டுதோறும் வழங்கிவரும் எல்சிவியர் அறக்கட்டளை விருது  2018 ஆம் ஆண்டு பிப்ரவரி மாதத்தில் அசிபுன்னுக்கு வழங்கப்பட்டது. இவ்விருதைப் பெற்ற வளரும் நாடுகளைச் சேர்ந்த ஐந்து இளம் பெண்களில் இவரும் ஒருவராவார்.  சுனாமிகள் எவ்வாறு உருவாகின்றன என்பதற்கான கணிப்புகளை மேம்படுத்துவதற்காக கணிதத்தைப் பயன்படுத்துவதை இவரது ஆராய்ச்சி உள்ளடக்கியுள்ளது. இவர் தற்போது டாக்காவில் உள்ள தனியார் ஆராய்ச்சி பல்கலைக்கழகமான பிராக் பல்கலைக்கழகத்தில் கணிதத்தின் இணை பேராசிரியராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:டாக்கா நபர்கள்
பகுப்பு:வங்காளதேசம்
பகுப்பு:கணிதவியலாளர்கள்
1995 கோகிமா படுகொலை

**1995 கோகிமா படுகொலை** (*1995 Kohima Massacre*) என்பது 1995, மார்ச் 5 அன்று இந்திய இராணுவத்தால் ;sh/flljjoold ஆகும்.  இந்திய இராணுவத்தின் 16 ராஷ்ட்ரிய ரைபிள்ஸ் படைகள் நாகாலாந்தின் தலைநகரான கோகிமா வழியாக பயணித்துக்கொண்டிருந்தபோது பொதுமக்கள் மீது துப்பாக்கிச் சூடு நடத்தியது.  

ஆயுதம் ஏந்திய துருப்புக்கள் சென்ற வாகனத் தொடரணியில் இருந்த ஒரு வாகனத்தின் வட்டகை (டயர்) வெடித்ததை வெடிகுண்டுத் தாக்குதல் சத்தம் என்று தவறாக நினைத்து படையினர் பொதுமக்கள் மீது கண்மூடித்தனமாக துப்பாக்கிச் சூடு நடத்தினர். 

## நிகழ்வு
1995 மார்ச் 5 அன்று மணிப்பூரின் பிஷ்ணுபூரிலிருந்து நாகாலாந்தின் திமாபூருக்கு செல்லும் வழியில் 16 ராஸ்திரிய ரைபிள்ஸ் (ஆர்ஆர்) வாகனத் தொடரணி கோஹிமா வழியாகச் சென்று கொண்டிருந்தது.

5 கிமீக்கு மேல் நீண்ட ஆயுதமேந்திய வாகனத் தொடரணி சென்று கொண்டிருந்தது. அதில் ஐந்து அதிகாரிகள், 15 ஜேசிஓக்கள் மற்றும் 400 படை வீரர்களை சுமந்துகொண்டு அறுபத்து மூன்று வாகனங்கள் இருந்தன. கொகிமாவில் மக்கள் அடர்த்தி நிறைந்த பகுதியான ஏஓசி மற்றும் பிஓசி பகுதியை தொடரணி கடக்கும்போது, வாகனம் ஒன்றின் வட்டகை வெடித்து. இதனால் ராணுவ வீரர்கள் உடனடியாக தாக்குதல் நடத்தத் தொடங்கினர். தங்கள் வாகனத்தின் வட்டகைதான் வெடித்தது என்பதை அறியாமல், ஆயுதம் ஏந்திய துருப்புக்கள் பொதுமக்கள் மீது துப்பாக்கிச் சூடு நடத்தியது. இந்த துப்பாக்கிச் சூட்டில் 1,207 ரவுண்டுகள் துப்பாக்கிச் சூடு மற்றும் ஐந்து சுற்று மோட்டார் துப்பாக்கிச் சூடு ஆகியவை அடங்கும். மதியம் 1:30 க்கு துப்பாக்கிச் சூடு துவங்கியது. பிற்பகல் 3:30 க்குப் பிறகு மொத்தம் 7 பேர் கொல்லப்பட்டதும், 36 பேர் காயமடைந்ததும் அறியவந்தது.

ராஸ்திரிய ரைபிள்ஸ் படையினர் வேண்டுமென்றே பொதுமக்களின் சொத்துக்களை தாக்கினர், கட்டிடங்கள் மற்றும் வீடுகளை சேதப்படுத்தினர். அதன் பின்னர் காயமடைந்தவர்களுக்கு சிகிச்சை அளிக்க விடாமல் தடுத்தனர்.

## மேலும் காண்க
* நாகாலாந்தில் நடந்த படுகொலைகளின் பட்டியல்
* இந்தியாவில் நடந்த படுகொலைகளின் பட்டியல்

## குறிப்புகள்
 
பகுப்பு:நாகாலாந்தில் படுகொலைகள்
பகுப்பு:நாகாலாந்து
பகுப்பு:1995 நிகழ்வுகள்
உரூப் லால்

thumb
**உரூப் லால்**  (*Rup Lal*)  இந்தியாவைச் சேர்ந்த ஒரு  மூலக்கூறு உயிரியலாளர் ஆவார்.  மூலக்கூறு உயிரியல், மரபணுத் தொகையியல் , நுண்ணுயிர் பன்முகத்தன்மை,  வகைபிரித்தல் ஆகிய துறைகளில் பணியாறுகிறார். இவரது ஆராய்ச்சி ரிபாமைசின் என்ற நுண்ணுயிர்க் கொல்லியை ஒத்த ஒரு நுண்ணுயிர்கொல்லியின்  வளர்ச்சிக்கும்  மணிகரன் வெந்நீரூற்றுகளில் உள்ள நுண்ணுயிர் சமூகங்களின் அடையாளம் மற்றும் செயல்பாட்டு குணாதிசயங்கள் அறிதல்  மற்றும் இந்தியாவின் உத்திரப்பிரதேச மாநிலம் லக்னோ நகரத்திலுள்ள உம்மாரி கிராமத்தின் மாசுபட்ட குப்பைத்தொட்டியில் உள்ள எக்சாகுளோரோசைக்ளோயெக்சேன் சிதைவதில் நுண்ணுயிரிகளின் பங்கைப் புரிந்துகொள்வது, ஆகியவற்றுக்கு வழிவகுத்தது. இந்தியாவின் தில்லி பல்கலைக்கழகத்தில் நிர்வாகம், கற்பித்தல் மற்றும் ஆராய்ச்சி ஆகியவற்றில் 35 ஆண்டுகளுக்கும் மேலான வலுவான மற்றும் நீண்டகால அனுபவம் உள்ளவராக  உரூப் லால் தொடர்ந்து இயங்கிவருகிறார். தற்போது இவர் தில்லியிலுள்ள ஆற்றல் மற்றும் வளங்கள் நிறுவனத்தில்  மூத்த விஞ்ஞானியாக உள்ளார் 

இந்திய தேசிய அறிவியல் அகாடமி, உறுப்பினர்   இந்திய தேசிய அறிவியல் கழக உறுப்பினர்,  தேசிய விவசாய அறிவியல் கழக உறுப்பினர்   என்ற பல உறுப்பினர் தகுதிகளைப் பெற்றுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:மூலக்கூற்று உயிரியல்
நாகாலாந்தில் நடந்த படுகொலைகளின் பட்டியல்

நாகாலாந்தில் நடந்த படுகொலைகளின் பட்டியில் பின்வருமாறு.

## நாகாலாந்து (ஒன்றிய பிரதேசம் 1957–1963)

## நாகாலாந்து மாநிலமான பிறகு (1963இல் இருந்து)

## குறிப்புகள்

## மேலும் காண்க
*நாகாலாந்தின் இனப்போராட்டம்

*
பகுப்பு:நாகாலாந்து வரலாறு
எஸ்-400 ஏவுகணை அமைப்பு

**எஸ்-400** என்பது உருசியாவால் உருவாக்கப்பட்ட ஒர் ஏவுகணை அமைப்பு ஆகும். இது தரையில் இருந்து பாய்ந்து வானில் உள்ள இலக்குகளை அழிக்கக்கூடியதாகும். இது 1990களில் உருவாக்கப்பட்டது.

இது முதன் முதலில் ஏப்ரல் 28, 2007 அன்று பயன்பாட்டுக்கு வந்தது. இந்த ஏவுகணை அமைப்பை வாங்குவதற்கு உருசிய அரசாங்கத்துடன் ஒப்பந்தம் செய்த முதல் நாடு இந்தியாவாகும். அதன் பிறகு சவூதி அரேபியா, துருக்கி, பெலாரசு மற்றும் செர்பியா ஆகிய நாடுகளும் இந்த அமைப்பை வாங்குவதற்காக முயற்சிகளை மேற்கொண்டுள்ளன.

2017 ஆம் ஆண்டு *[[தி எக்கனாமிஸ்ட்]]* பத்திரிகையானது எஸ்-400 அமைப்பை "தற்போது தயாரிக்கப்படும் வான் பாதுகாப்பு அமைப்புகளிலேயே ஒரு சிறந்த அமைப்புகளில் ஒன்றாகும்" என குறிப்பிட்டது.

## மேற்கோள்கள்

பகுப்பு:ஏவுகணைகள்
தேசிய நில அதிர்வு கண்காணிப்பு மையம்

**தேசிய நில அதிர்வு கண்காணிப்பு மையம்**  (*National Seismic Monitoring Centre*)  பாக்கித்தானின் இசுலாமாபாத்தில் உள்ள ஒரு பூகம்ப கண்காணிப்பு மையம் ஆகும். இந்த மையம் பாக்கித்தான் வானிலை துறையால் நிர்வகிக்கப்படுகிறது. 

## பின்னணி
20 அகன்ற வரிசை நில அதிர்வு நிலையங்கள் மற்றும் 15 குறுகிய கால நில அதிர்வு நிலையங்களின் வலையமைப்பை இந்த மையம் இயக்குகிறது. பாக்கித்தானில் நில அதிர்வு நடவடிக்கைகளை கண்காணிக்கவும் மக்ரான் துணை மண்டலத்தில் சுனாமி நிலநடுக்கத்தை மேலும் கண்டறியவும்  பாக்கித்தானின் தேசிய நில அதிர்வு கண்காணிப்பு மையம் செயல்படுகிறது.  தேசிய சுனாமி எச்சரிக்கை மையம், கராச்சி மற்றும்  பாக்கித்தான் கடற்படையுடன் நெருக்கமான ஒருங்கிணைப்பில் இம்மையம் செயல்படுகிறது. நாடு முழுவதும் இருக்கும் இந்த வலையமைப்பில்  பிரித்தானிய  மற்றும் சீன நில அதிர்வு சாதனங்கள் பொருத்தப்பட்டுள்ளன.

## மேற்கோள்கள்

 
பகுப்பு:Coordinates on Wikidata
பகுப்பு:பாக்கித்தான்
பகுப்பு:பாக்கித்தானிய அமைப்புகள்
சம்சாமா பூங்கா

**சம்சாமா பூங்கா** (*Zamzama Park*)  பாக்கித்தான் நாட்டின் சிந்து மாகாணத்திலுள்ள ஒரு பூங்காவாகும். கராச்சி நகரில் உள்ள இராணுவ வீட்டுவசதி ஆணையத்தின் 5 ஆவது பகுதியில் இப்பூங்கா 26 ஏக்கர் பரப்பளவில் அமைந்துள்ளது. 

இங்கு மெல்லோட்டப் பாதைகள்,  நடை பாதைகள், உருளிச்சறுக்கி பகுதிகள், புத்துணர்வுப் பகுதி,  மற்றும் விளையாட்டு மைதானம் ஆகியவை உள்ளன. இரண்டாவது நுழைவாயிலுக்கு அருகில் காட்சி மையம் மற்றும் பாக்கித்தான் பொன்சாய் சங்கத்தின் தலைமை அலுவலகம் ஆகியவையும் அமைந்துள்ளன. 

சம்சாமா என்பது பாக்கித்தானின் மிகப்பெரிய நகரமான கராச்சியில் உள்ள கிளிஃப்டன் நகரில் அமைந்துள்ள ஓர் ஆடம்பரமான பகுதியாகும். குடியிருப்பு வசதிகளுடன் மிகவும் வளர்ச்சியடைந்த வணிகப் பகுதியாக இது கருதப்படுகிறது. பிரபலமான வணிகப்பெயர் அடையளங்கள் கொண்ட  கடைகள் இப்பகுதியில் உள்ளன.
## மேற்கோள்கள்

## புற இணைப்புகள்
* Images of Zamzama Park and other Karachi Parks

பகுப்பு:பாக்கித்தான்
9கே720 இஸ்காந்தர்

**9கே720 இஸ்காந்தர்** என்பது உருசிய இராணுவத்தால் தயாரிக்கப்படும் ஒரு ஏவுகணை ஆகும். இதை உருசியா, ஆர்மீனியா மற்றும் அல்ஜீரியா ஆகிய நாடுகள் தற்போது பயன்படுத்தி வருகின்றன. இவ்வகை ஏவுகணைகள் உருசியாவின் காலினின்கிராத் மாகாணத்திலும் நிறுத்தப்பட்டுள்ளன.

## வகைகள்
இதில் இஸ்காந்தர்-எம், இஸ்காந்தர்-கே மற்றும் இஸ்காந்தர்-ஈ என மூன்று வகைகள் உள்ளன.

### இஸ்காந்தர்-எம்
உருசிய இராணுவத்திற்கு இவ்வகை பயன்படுத்தப்படுகிறது. இது 415 கி.மீ. பாயக்கூடியது எனத் தெரிவிக்கப்பட்டுள்ளது. எனினும் 500 கி.மீ. பயக்கூடியது எனக் கருதப்படுகிறது. இது ஒலியின் வேகத்தைப் போல் 6-7 மடங்கு வேகத்திலும் 6-50 கி.மீ. உயரத்திலும் பாயக்கூடியது.

## பயன்பாடு

### உருசியா
இந்த ஏவுகணை முதன் முதலில் உருசிய-சார்சிய போரில் பயன்படுத்தப்பட்டதாக பதிவுகள் உள்ளன.  thumb|2018ஆம் ஆண்டு இஸ்காந்தர் ஏவுகணை ஏவப்படுதல்.

## உசாத்துணை

பகுப்பு:Webarchive template wayback links
பகுப்பு:ஏவுகணைகள்
மலேசிய மூஞ்சூறு

**மலேசிய மூஞ்சூறு** (*Malayan shrew*)(*குரோசிடுரா மலாயா*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது மலேசியாவில் மட்டுமே காணப்படும் அகணிய உயிரியாகும். வாழ்விட இழப்பால் இதன் வாழ்க்கை அச்சுறுத்தப்படுகிறது.

## மேற்கோள்கள்

பகுப்பு:மூஞ்சூறு
வினைல்சிலேன்

**வினைல்சிலேன்** (*Vinylsilane*) என்பது CH2=CHSiH3   என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். கரிமசிலிக்கன்  வகை சேர்மமான இது சிலேனின் வழிப்பெறுதியாகப் பெறப்படுகிறது. நிறமற்ற வளிமமான வினைல்சிலேன் பெரும்பாலும் கோட்பாட்டு ரீதியிலான பயன்பாடுகளை மட்டுமே கொண்டுள்ளது.  
## பதிலீடு செய்யப்பட்ட வினைல்சிலேன்கள்
மூல வினைல்சிலேனைக் காட்டிலும் சிலிக்கன் மீது பிற பதிலிகள் பதிலீடு செய்யப்பட்ட  வினைல் சிலேன்கள் பொதுவாகப் பயன்படுத்தப்படுகின்றன. கரிமத் தொகுப்பு வினைகளில்  வினைல்சிலேன்கள் பயனுள்ள இடைநிலைகளாகும். 
 
பலபடி வேதியியல் மற்றும் பொருள் அறிவியல் துறைகளில்  வினைல்மும்மெத்தாக்சிசிலேன் அல்லது வினைல்மூவீத்தாக்சி சிலேன் போன்றவை ஒருமங்களாகவும் பிணைப்பு முகவர்களாகவும் செயல்படுகின்றன.

வினைல்சிலேன்கள் பெரும்பாலும் ஆல்கைன்களின் ஐதரோசிலைலேற்ற வினையின்  மூலம் தயாரிக்கப்படுகின்றன. குளோரோசிலேன்களுடன் ஆல்கீனைல் லித்தியம் மற்றும் கிரிக்கனார்ட்டு வினைப்பொருள்கள் சேர்த்து வினைபுரியச் செய்தால்  வினைல்சிலேனை உருவாக்கலாம். சில சந்தர்ப்பங்களில் சிலைலேற்ற ஐதரசன் நீக்கம் செய்யும் வினையும் மற்றொரு தயாரிப்பு முறையாகும்.  
## மேற்கோள்கள்

பகுப்பு:வினைல் சேர்மங்கள்
பகுப்பு:ஒற்றைப்படிகள்
பகுப்பு:கார்போசிலேன்கள்
கிளிப்டன் மீன் காட்சியகம்

**கிளிப்டன் மீன் காட்சியகம்** (*Clifton Fish Aquarium*) பாக்கித்தான் நாட்டின் கராச்சி நகரிலிலுள்ள கிளிப்டன் பகுதியில் அமைந்திருந்த ஒரு  நீர்வாழ் உயிரினக் காட்சியகமாகும். அப்துல்லா சா காசி  புனித கோவிலுக்கு அருகில் இம்மீன்காட்சியகம் இருந்தது. 1965 ஆம் ஆண்டு முதல் 1998 ஆம் ஆண்டு வரை காட்சியகம்  செயல்பாட்டில் இருந்தது. இது கராச்சியின் மிகப்பெரிய பொது மீன்காட்சியகமாகும்.  

மூடப்பட்ட கிளிப்டன் மீன் காட்சியகத்தை மீண்டும் திறக்க பல முறை  முயற்சிகள் மேற்கொள்ளப்பட்டு தோல்வியில் முடிந்தன.  இதில் 2012  ஆம் ஆண்டு மேற்கொள்ளப்பட்ட முயற்சியும் ஒன்றாகும். 

## வரலாறு
இப்போது செயல்படாத கராச்சி பெருநகரக் கழகம்  சப்பானிய நிபுணர்களுடன் இணைந்து 1965 ஆம் ஆண்டு கிளிப்டனில் மீன்காட்சியகத்தைக் கட்டியது. இந்த நீர்வாழ் உயிரினக் காட்சியகத்தில் 33 கடல்நீர் கண்காட்சி தொட்டிகள் இருந்தன. இங்கு கடல் சார்ந்த மீன்கள் வைக்கப்பட்டிருந்தன. மேலும் 14 நன்னீர் தொட்டிகளில் நன்னீரில்  வாழும் மீன் வகைகள் காட்சிப்படுத்தப்பட்டன. நகரத்தில் உள்ள ஒரே மீன் நீர்வாழ் உயிரினக் காட்சியகமாக இது இருந்தது, ஆண்டுக்கு ஒரு மில்லியன் பார்வையாளர்களை ஈர்த்தது. கராச்சி நகராட்சிக்கு மிகப்பெரிய வருவாய் ஈட்டித்தந்த காட்சியகமாகவும் விளங்கியது.  

கிளிப்டன் நீர்வாழ் உயிரினக் காட்சியகம் பாழடைந்த நிலை காரணமாக 1998 ஆம் ஆண்டு  மூடப்பட்டது. 2005 ஆம் ஆண்டு  அக்டோபர் மாதத்தில் மீண்டும் திறக்கப்படும் என அறிவிக்கப்பட்டது 2007-2008, 2008-2009, 2009-2010  நிதி நிலை அறிக்கைகளில் இதற்காக கூடுதல் நிதியும் ஒதுக்கப்பட்டது. ஆனால்  இன்றுவரை நீர்வாழ் உயிரினக் காட்சியகம் மூடப்பட்டுள்ளது.
## மேற்கோள்கள்

பகுப்பு:பாக்கித்தான்
பகுப்பு:பாக்கித்தானிலுள்ள கட்டிடங்கள்
பகுப்பு:கராச்சியில் உள்ள கட்டிடங்கள்
மரியா சூறாவளி நினைவகம்

**மரியா சூறாவளி நினைவகம்** (*Hurricane Maria Memorial*) அமெரிக்காவின் புவேர்ட்டோ ரிக்கோவை 2017 ஆம் ஆண்டு செப்டம்பர் மாதம்  20 ஆம் தேதியன்று தாக்கிய மரியா சூறாவளியால் பாதிக்கப்பட்டவர்களைக் கௌரவிப்பதற்காக நியூயார்க் நகரத்தில் உள்ள பேட்டரி பூங்காவில் சூறாவளி மரியா நினைவுச்சின்னம் அமைக்கப்பட்டுள்ளது.

புவேர்ட்டோ ரிக்கோ தீவின் மீது 2017 ஆம் ஆண்டு செப்டம்பர் மாதம்  தாக்கிய மரியா சூறாவளி நான்காம் வகை என்று அடையாளப்படுத்தப்படும் சூறாவளி வகையாகும். 3,000 பேருக்கு மேல் இறந்ததாக மதிப்பிடப்பட்டாலும், பாதிக்கப்பட்டவர்களின் உண்மையான எண்ணிக்கை இறுதிவரை முழுமையாகத் தீர்மானிக்கப்படவில்லை.

நியூயார்க் நகரத்தில் புவேர்ட்டோ ரிக்கோ வம்சாவளியைச் சேர்ந்தவர்கள் அதிக எண்ணிக்கையில் இருப்பதால், சூறாவளியில் இறந்தவர்களின் நினைவாக ஒரு நினைவுச்சின்னம் அர்ப்பணிக்கப்பட வேண்டும் என்று முடிவு செய்யப்பட்டது.

மரியா சூறாவளி நினைவகம்  2021 ஆம் ஆண்டு மார்ச் மாதம் 26 ஆம் தேதியன்று நியூயார்க் மாநில கவர்னர் ஆண்ட்ரூ கியூமோவால் அர்ப்பணிக்கப்பட்டது

## மேற்கோள்கள்


## புற இணைப்புகள்
* Battery Park City Authority Hurricane Maria Memorial

பகுப்பு:நியூயார்க் நகரம்
பகுப்பு:சூறாவளிகள்
பகுப்பு:நினைவகங்கள்